Az űrlap teteje



**Isaszeg Város Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Isaszegi Városüzemeltető Szervezet

igazgató (magasabb vezető)**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2018. szeptember 1- 2023. augusztus 31-ig szól.

**A munkavégzés helye:**

Pest megye, 2117 Isaszeg, Madách Imre utca 14.

**A munkakörbe tartozó, illetve a vezetői megbízással járó lényeges feladatok:**

Az általános ügyvezetői gyakorlatnak, valamint a törvényes rendelkezésnek megfelelően, önállóan és a kívánt szakmai színvonalon irányítja a társaság munkaszervezetét, gyakorolja a szervezet alkalmazottjai felett a munkáltatói jogokat. Képviseli a társaságot harmadik személyekkel szemben, valamint a bíróságok és más hatóságok előtt. Az alapító hozzájárulása nélkül jogosult – az alapító kizárólagos hatáskörébe utalt ügyek kivételével – eljárni, az alapító kizárólagos hatáskörébe utalt ügyekben köteles képviselő-testületi határozatot kérni. Köteles mindenkor úgy tevékenykedni, hogy az alapító érdekeivel teljes összhangban legyen. A gazdasági szervezet irányítása, ezen belül többek között: a tervezési, gazdálkodási, finanszírozási, adatszolgáltatási és beszámolási feladatok ellátása, a szervet működésével összefüggő gazdálkodási és pénzügyi feladatok felelős irányítása. Az intézmény éves tervének és az előírt éves beszámolónak, a terv és beszámoló adatai valódiságának biztosítása. A bizonylati fegyelem, a leltározás, a selejtezés, a tulajdon védelmére vonatkozó előírások érvényesítése, a város intézményeinek karbantartásával és a városüzemeltetéssel kapcsolatos feladatok koordinálása. Intézmények takarításának szervezése, irányítása. Közcélú foglalkoztatás szervezése. Koordinálja a polgármester katasztrófavédelmi feladatainak ellátását, szervezi az intézmények tűzvédelmi és munkavédelmi oktatását, ellenőrzéseit.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* magasabb vezető, illetve vezető beosztás ellátás megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető
* főiskola, 77/1993. (V.12.) kormányrendelet előírása alapján valamint felsőfokú műszaki menedzser szakirány, közigazgatási szakvizsga, tűzvédelmi szakvizsga
* vezetői - legalább 5 év feletti vezetői tapasztalat,
* közigazgatási területen szerzett tapasztalak - legalább 1-3 év szakmai tapasztalat,
* műszaki területen megszerzett gyakorlat - legalább 5 év feletti szakmai tapasztalat,
* költségvetési szervnél szerzett gyakorlat - legalább 1-3 év szakmai tapasztalat,
* felhasználói szintű MS Office (irodai alkalmazások),
* B kategóriás jogosítvány,
* vagyonnyilatkozat tételi eljárás lefolytatása,
* építőipari szakmai ismeretek, elektromos, kőműves, lakatos, asztalos szakmák ismeretek,
* informatikai műszaki ismeretek, végzettség,
* távközlési szakmai ismeretek,
* műszaki létesítés, fenntartás, karbantartás, üzemeltetés területén szerzett végzettség, tapasztalat,
* katasztrófavédelmi ismeretek,
* magyar állampolgárság, 18. év betöltése, büntetlen előélet, cselekvőképesség,
* saját gépjármű.

**Elvárt kompetenciák:**

Jó szintű kommunikációs, kapcsolatteremtő készség.

**A pályázat részeként benyújtandó iratok, igazolások:**

* Legfontosabb személyes adatok, szakmai önéletrajz.
* Az intézmény vezetésére, fejlesztésére, szakmai és gazdasági hatékonyságára vonatkozó szakmai program.
* Iskolai végzettséget igazoló okmányok másolata.
* 3 hónapnál nem régebbi erkölcsi bizonyítvány.
* A pályázó nyilatkozata arról, hogy a pályázat elbírálásában közreműködők a pályázatba betekintsenek, nyílt vagy zárt ülésen tárgyalja a testület, az álláshely elnyerése esetén eleget tesz vagyonnyilatkozat- tételi kötelezettségének.

**A munkakör betölthetőségének időpontja:**

A munkakör legkorábban 2018. szeptember 1. napjától tölthető be.

**A pályázat benyújtásának határideje:** 2018. augusztus 17.

A pályázati kiírással kapcsolatosan további információt Hefler Cecília nyújt, a 06-70-387-2694 -os telefonszámon.

**A pályázatok benyújtásának módja:**

* Postai úton, a pályázatnak a Isaszeg Város Önkormányzata címére történő megküldésével (2117 Isaszeg, Rákóczi u. 45. ). Kérjük a borítékon feltüntetni a pályázati adatbázisban szereplő azonosító számot: K/75-2/2018, valamint a munkakör megnevezését: Intézményvezető.
* Személyesen: Hefler Cecília, Pest megye, 2117 Isaszeg, Rákóczi u. 45.

**A pályázat elbírálásának módja, rendje:**

A bizottsági meghallgatás és javaslat kialakítást követően hozott Képviselő-testületi döntés. A kiíró fenntartja a jogot a pályázat érvénytelenné nyilvánítására.

**A pályázat elbírálásának határideje:** 2018. augusztus 29.

**A pályázati kiírás további közzétételének helye, ideje:**

Isaszeg Város Önkormányzat hivatalos honlapja - 2018. július 11.

 Az űrlap alja